**domes sēdes protokols Nr.8**

Lēmums Nr.357

Limbažos 2021. gada 28. oktobrī

**3.§**

**Par Ilgtspējīgas attīstības stratēģijas 2022.-2046.gadam 1.redakcijas un Attīstības programmas 2022.-2028.gadam 1.redakcijas nodošanu publiskai apspriešanai**

Ziņo Ģ. Ieleja, debatēs piedalās D. Zemmers

Ar Limbažu novada domes 2021. gada 22. aprīlī pieņemto lēmumu (protokols Nr.8, 19.§) “Par jaunizveidojamā Limbažu novada Ilgtspējīgas attīstības stratēģijas 2022.-2046. gadam izstrādes uzsākšanu” tika apstiprināts darba uzdevums Limbažu novada Ilgtspējīgas attīstības stratēģijas 2022.-2046. gadam izstrādei, un ar Limbažu novada domes 2021. gada 22. aprīlī pieņemto lēmumu (protokols Nr.8, 20.§) “Par jaunizveidojamā Limbažu novada Attīstības programmas 2022.-2028. gadam izstrādes uzsākšanu” tika apstiprināts darba uzdevums Limbažu novada Attīstības programmas 2022.-2028. gadam izstrādei.

Ar Limbažu novada domes 2021. gada 29. jūlija pieņemto lēmumu (protokols Nr.4, 14.§) tika veikti grozījumi Limbažu novada Ilgtspējīgas attīstības stratēģijas 2022.-2046. gadam izstrādes darba uzdevumā, un ar Limbažu novada domes 2021. gada 29. jūlija pieņemto lēmumu (protokols Nr.4, 15.§) tika veikti grozījumi Limbažu novada Attīstības programmas 2022.-2028. gadam izstrādes darba uzdevumā.

Iepazinusies ar 20.10.2021. Teritorijas attīstības komitejas priekšlikumu, pamatojoties uz likuma „Par pašvaldībām” 14.panta otrās daļas 1.punktu, “Covid-19 infekcijas izplatības pārvaldības likuma” 21.panta pirmo daļu, otrās daļas 2.punktu un trešo daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 2., 3. un 67.punktu, Ministru kabineta 2020.gada 13.okobra noteikumu Nr. 631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” 16.punktu un Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 10.punktu, **atklāti balsojot tiešsaistē: PAR** – 14 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Gunta Ozola, Arvīds Ozols, Rūdolfs Pelēkais, Ziedonis Rubezis, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Nodot „Limbažu novada attīstības programmas 2022. – 2028.gadam” 1.redakciju (turpmāk – Programma) publiskai apspriešanai (Programma pielikumā Nr. 1, 2, 3, 5, 6, 7, 8).
2. Nodot “Limbažu novada Ilgtspējīgas attīstības stratēģijas 2022.-2046.gadam” 1.redakciju (turpmāk – Stratēģija) publiskai apspriešanai (Stratēģija pielikumā Nr. 4, 5, 8).
3. Noteikt Programmas un Stratēģijas publiskās apspriešanas laiku no šī gada 12.novembra līdz 17.decembrim, nodrošinot Programmas un Stratēģijas publisku pieejamību:
	1. Limbažu novada pašvaldības tīmekļa vietnēs [www.limbazi.lv](http://www.limbazi.lv), [www.salacgriva.lv](http://www.salacgriva.lv), [www.aloja.lv](http://www.aloja.lv);
	2. Limbažu novada pašvaldības Limbažu novada Centrālās administrācijas Klientu apkalpošanas centrā Rīgas ielā 16, Limbažos, darba dienās no plkst.9.00 līdz 16.00;
	3. Limbažu novada pašvaldības pilsētu un pagastu pārvaldēs, Salacgrīvas administrācijā un Alojas administrācijā darba dienās no plkst.9.00 līdz 12.00 un no 13.00 līdz 16.00.
4. Organizēt Programmas un Stratēģijas sabiedrisko apspriedi tiešsaistē: 13.decembrī plkst.17.00.
5. Lēmumu par Programmas un Stratēģijas nodošanu publiskai apspriešanai publicēt Limbažu novada pašvaldības tīmekļa vietnē www.limbazi.lv, informatīvajā izdevumā “Limbažu Novada Ziņas”, Teritorijas attīstības plānošanas informācijas sistēmā un vietējā laikrakstā „Auseklis”.
6. Informēt Vidzemes plānošanas reģionu atzinuma sniegšanai par Programmu un Stratēģiju.
7. Atbildīgo par lēmuma izpildi noteikt Limbažu novada pašvaldības Limbažu novada Centrālās administrācijas Attīstības nodaļas vadītāju.
8. Kontroli par lēmuma izpildi uzdot veikt Limbažu novada pašvaldības izpilddirektoram.

Sēdes vadītājs /paraksts/ D.Straubergs

Sēdes protokoliste /paraksts/ D.Tauriņa

**IZraksts PAREIZS**

Limbažu novada Centrālās administrācijas

Administratīvās nodaļas vadītāja A.Kamala

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**